[{"text_idx": "#000000", "text": "Aros yn ddiogel yng Nghaerdydd \u2013 ymarferion pwysig"}, {"text_idx": "#000001", "text": "Mae\u2019r ap SafeZone yn rhaglen am ddim sy\u2019n gallu rhybuddio ti\u0302m diogelwch Prifysgol Caerdydd a\u2019r gwasanaethau argyfwng os ydych chi mewn perygl neu\u2019n teimlo\u2019n anniogel. Gallech lawr lwytho\u2019r ap o Google Play neu Apple Store. Mae\u2019r rhaglen yn gweithio trwy anfon eich lleoliad i'r gwasanaethau diogelwch pan rydych yn nodi rhybudd neu\u2019n mewnbynnu manylion eich lleoliad. Mae gwahanol rybuddion y gallech nodi, e.e.. argyfwng, cymorth cyntaf neu alw am gymorth. Gallech ddarganfod mwy o wybodaeth ac atebion i gwestiynau a ofynnir yn aml yma: "}, {"text_idx": "#000002", "text": "Derbyn nwyddau glanweithiol ac atgenhedlu am ddim"}, {"text_idx": "#000004", "text": "Ar hyn o bryd does dim cynllun dosbarthu nwyddau glanweithiol am ddim ym Mhrifysgol Caerdydd. Er hynny, mae dosbarthwr tamponnau am ddim yn Undeb y Myfyrwyr ar yr ail lawr ger y dderbynfa."}, {"text_idx": "#000005", "text": "Mae\u2019r cynllun tacsi diogel yn bartneriaeth rhwng Undeb y Myfyrwyr a chwmni Dragon Taxis. Gallech gymryd taith gartref, i orsaf heddlu neu i ysbyty hyd yn oed os nad oes arian arnoch chi, wedyn gallech dalu\u2019n hwyrach. Gallech ddefnyddio\u2019r cynllun yma tra rydych chi mas ac yn teimlo\u2019n anniogel. Sicrhewch eich bod yn rhoi eich enw, eich rhif myfyriwr a gofynnwch am \u2018Cynllun Tacsi Diogel Prifysgol Caerdydd\u2019 pan rydych yn galw i archebu tacsi. Bydd rhaid i chi ddangos eich cerdyn myfyriwr. Am fwy o wybodaeth am sut mae\u2019r cynllun yn gweithio, cliciwch yma: "}, {"text_idx": "#000006", "text": "Diogelwch ta\u0302n a thrydanol ym mhreswylfeydd"}, {"text_idx": "#000007", "text": "Er i'r pynciau yma cael eu trafod mewn mwy o fanylder yn ystod eich cyflwyniad r-lein ar wefan y preswylfeydd, dyma grynodeb o\u2019r wybodaeth allweddol. Gallech ddarllen mwy o wybodaeth trwy chwilio am \u2018Eich iechyd a diogelwch ym mhreswylfeydd\u2019 ar yr Intranet."}, {"text_idx": "#000008", "text": "\ufeff\ufeffDylai eich nwyddau trydanol bod yn ddiogel i'w defnyddio. Os oes angen, trefnwch brofion i wirio hyn (PAT) yn y dderbynfa (neu o fewn eich ysgol academaidd). Os ydych yn fyfyriwr o dramor, mae\u2019n debygol bydd angen addasydd ar gyfer eich plygiau. Sicrhewch eich bod yn prynu rhai sy\u2019n ddiogel. Tra ein bod yn argymell prynu addaswyr cyn i chi gyrraedd, gallech eu prynu ar o\u0302l i chi lanio: yn y maes awyr, o dderbynfa eich neuadd breswyl neu o amryw o siopau yng Nghaerdydd. Ni chaniateir gwresogyddion cludadwy yn eich ystafell. Ar adegau, efallai byddech yn clywed y larwm ta\u0302n yn seinio yn eich neuadd breswyl. Pan mae hyn yn digwydd, dylech adael yr adeilad ar unwaith a chwrdd yn y man cwrdd agosaf. Ymgyfarwyddwch gyda lleoliad eich man cwrdd agosaf a chofiwch i beidio cymryd eich eiddo gyda chi. Nid oes gennych ganiata\u0302d i ddefnyddio nwyddau penodol fel canhwyllau a llosgwyr arogldarth yn eich neuaddau preswyl gan eu bod yn berygl ta\u0302n. Os ydych yn ansicr o\u2019ch hawl i ddefnyddio eitem benodol, gofynnwch wrth y dderbynfa. Sicrhewch fod drysau sydd wedi cael eu labeli gyda \u2018drws ta\u0302n\u2019 yn aros ar gau/heb gael eu gwthio ar agor a bod y cyfarpar diogelwch ta\u0302n yn aros fel y roedd wrth i chi gyrraedd y fflat. Mae torri\u2019r rheolau yma\u2019n gallu arwain at ddirwy i unigolion ac o bosib, i'r fflat gyfan."}]